Id-Deċiżjoni tal-Kummissjoni
tas-26 ta' Ottubru 1994
li temenda l-Kapitolu 3 ta' l-Anness I tad-Direttiva tal-Kunsill 92/118/KEE li jistabbilixxi l-ħtiġiet għas-saħħa ta' l-annimali u s-saħħa pubblika li jirregolaw il-kummerċ fi u l-importazzjoni fil-Komunità ta' prodotti li mhumiex suġġetti għall-ħtiġiet imsemmija stabbiliti fir-regoli speċifiċi tal-Komunità li hemm referenza dwarhom fl-Anness A(I) tad-Direttiva 89/662/KEE u, fil-każ ta' patoġeni, tad-Direttiva 90/425/KEE
(Test b'relevanza għaż-ŻEE)
(94/723/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 92/118/KEE tas-17 ta' Diċembru 1992 li tistabbilixxi l-ħtiġiet għas-saħħa ta' l-annimali u s-saħħa tal-pubbliku li jirregolaw il-kummerċ fi u l-importazzjoni fil-Komunità ta' prodotti li mhumiex suġġetti għall-ħtiġiet imsemmija kif stabbiliti fir-regoli speċifiċi tal-Komunità li hemm referenza dwarhom fl-Anness A(I) tad-Direttiva 89/662/KEE u fir-rigward ta' patoġeni, tad-Direttiva 90/425/KEE [1], kif emendata bid-Deċiżjoni tal-Kummissjoni 94/466/KE [2], u b'mod partikolari t-tieni paragrafu ta' l-Artikolu 15 tagħha,
Billi, fid-dawl ta' l-esperjenza miksuba fit-tħaddim tad-dispożizzjonijiet stabbiliti, il-kondizzjonijiet li jirregolaw il-kummerċ fi u l-importazzjoni tal-ġlud ta' l-annimali u l-ġlud ta' l-annimali tal-fart mhux koperti bid-Direttiva 64/433/KEE jew 72/462/KEE għandhom ikunu emendati; billi l-Kapitolu 3 ta' l-Anness I ta' dik id-Direttiva għandu jkun miktub mill-ġdid kif meħtieġ;
Billi l-miżuri li hemm provvediment dwarhom f'din id-Deċiżjoni huma bi qbil ma' l-opinjoni tal-Kumitat Veterenarju Permanenti,
ADOTTAT DIN ID-DEĊIŻJONI:
L-Artikolu 1
Il-Kapitolu 3 ta' l-Anness 1 tad-Direttiva 92/118/KEE huwa hawnhekk mibdul bl-Anness ta' dan.
L-Artikolu 2
Din id-Deċiżjoni għandha tidħol fis-seħħ fl-1 ta' Diċembru 1994.
L-Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fis-26 ta' Ottubru 1994.